		
	[image: ]




REPUBLIKA HRVATSKA 
Trgovački sud u Zagrebu
Zagreb, Amruševa 2/II
- 2 -
		4 St-3962/2015


[bookmark: _GoBack]4 St-3962/2015
U  I M E  R E P U B L I K E   H R V A T S K E
R J E Š E N J E

	Trgovački sud u Zagrebu, po sucu pojedincu  Jasenki Rundek, u skraćenom stečajnom postupku pokrenutim nad dužnikom KAPELA društvo s ograničenom odgovornošću za proizvodnju i usluge, Plaški, Svete Ane/bb, OIB: 72462575070, dana 28. veljače 2017. 

r i j e š i o    j e

Obustavlja se skraćeni stečajni postupak nad dužnikom KAPELA društvo s ograničenom odgovornošću za proizvodnju i usluge, Plaški, Svete Ane/bb, OIB: 72462575070. 

Obrazloženje

	Po prijedlogu Financijske agencije, ovaj je sud rješenjem St-3965/2015 od 31. ožujka 2016., pokrenuo skraćeni stečajni postupak nad gore navedenim dužnikom, sukladno odredbi čl. 428. i 429. Stečajnog zakona (NN 71/15), te temeljem čl. 430. SZ-a, posebnim zaključkom pozvao upravu dužnika dostaviti javnobilježnički ovjerovljeni popis imovine i obveza, a dužnikove vjerovnike pozvao predložiti otvaranje redovnog stečajnog postupka uz upozorenje o pravnim posljedicama nepodnošenja takovog prijedloga.
	Ovlaštena osoba stečajnog dužnika nije dostavila popis imovine i obveza. 
Vjerovnik Hipokrat d.o.o. ovom sudu je dostavio prijepis posjedovnog lista br. 1176 iz kojeg je razvidno da je stečajni dužnik posjednik katastarske čestice broj 195/19 pašnjak površine 5 ha 70 a i 0,9 m2.
Kako time proizlazi da nisu ispunjeni uvjeti za vođenje skraćenog stečajnog postupka koji u konačnosti završava otvaranjem i istovremenim zaključenjem skraćenog stečajnog postupka temeljem odredbe čl. 431. SZ-a, već su ispunjeni uvjeti za otvaranje redovnog stečajnog postupka u kojem će se unovčiti imovina dužnika i njome namiriti dužnikovi vjerovnici, to je odlučeno kao u izreci ovog rješenja temeljem odredbe čl. 433. SZ-a.
Nakon pravomoćnosti ovog rješenja, posebnim će se rješenjem odlučiti da li će se nad gore navedenim dužnikom pokrenuti prethodni postupak ili će rješenjem odmah otvoriti redovni stečajni postupak (čl. 433. SZ-a).				

U Zagrebu 28. veljače 2017.
      SUDAC:
JASENKA RUNDEK, v.r.
Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  
Za točnost otpravka-ovlašteni službenik:
         (Katarina Babić)

